Diari Oficial de la Generalitat Valenciana


Sumari del DOGV 6548, del 21-06-2011 (2011/6835)

Bases particulars per a la selecció i adjudicació del Programa d'Actuació Integrada de la unitat d'execució única del sector PP-24, Parais Nord, del Pla General de Ordenació Urbana de la Vila Joiosa
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6548

Data del DOGV
:   21-06-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/6835


Data del document
:   22-12-2010

Organisme emissor
:   Ajuntament de la Vila Joiosa

Tipus de document
:   Anunci

Anàlisi jurídica

 Descriptors 

:   * Vila Joiosa, la
    * contracte administratiu

Bases particulars per a la selecció i adjudicació del Programa d'Actuació Integrada de la unitat d'execució única del sector PP-24, Parais Nord, del Pla General de Ordenació Urbana de la Vila Joiosa [2011/6835]
Mitjançant aquest edicte es fa públic que el Ple de l'Ajuntament, per mitjà de l'Acord de 18 de novembre de 2010, va acordar incoar els procediments per a la gestió indirecta del Programa d'Actuació Integrada de la Unitat d'Execució Única del Sector PP-24. En aquest acord també es van aprovar les bases particulars que regiran per a l'adjudicació de la condició d'agent urbanitzador en l'àmbit indicat i per mitjà d'aquest edicte es fa públic segons el que estableixen els articles 131 i 132 de la Llei Urbanística Valenciana:
BASE I. OBJECTE DEL CONTRACTE
Aquest contracte té com a objecte el desenvolupament i l'execució del programa d'actuació integrada que s'especifica en aquestes bases particulars, en les quals es regulen les condicions de caràcter tècnic, jurídic, econòmic i administratiu, per a la selecció d'una proposta de programa d'actuació integrada per a la unitat d'execució única del sector PP-24, Parais Nord, i d'un urbanitzador per al desenvolupament urbanístic de l'actuació, conforme està especificat en l'annex I, apartat A.
BASE II. Règim jurídic (art. 286.1.a del Reglament d'Ordenació i Gestió Territorial i Urbanística)
El present contracte té naturalesa jurídica especial, i en tot el no previst en les presents bases particulars, seran aplicables la Llei 16/2005, de 30 de desembre, de la Generalitat, Urbanística Valenciana i el Reglament d'Ordenació i Gestió Territorial i Urbanística, aprovat per Decret 67/2006, de 19 de maig, del Consell de la Generalitat, així com modificacions subsegüents, i les bases generals de programació, contingudes en l'annex II del mateix Decret 67/2006, de 12 de maig, aplicables a aquesta programació d'acord amb el que disposa l'article 131.5 de la Llei 16/2005, de 30 de desembre.
Seran d'aplicació supletòria les disposicions que conté la Llei 30/2007, de 30 d'octubre, de Contractes del Sector Públic i les establides en el Reglament General de la Llei de Contractes de les Administracions Públiques, aprovat pel Reial Decret 1098/2001, de 12 d'octubre, així com les normes que regulen la contractació administrativa de les entitats locals que se li apliquen.
En cas de contradicció entre els documents contractuals adés esmentats, l'ordre de prelació serà el següent: bases particulars de programació, bases generals de programació i contracte per al desplegament i execució del programa d'actuació integrada.
BASE III. Ordenació urbanística vigent (art. 131.2.a Llei Urbanística Valenciana)
L'ordenació urbanística vigent en l'àmbit d'actuació és la que figura en l'apartat B de l'annex I, així com en el Pla Genera d'Ordenació Urbana de la Vila Joiosa.
BASE IV. Memòria de necessitats i objectius del programa d'actuació integrada (art. 131.2.b Llei Urbanística Valenciana)
1. MEMÒRIA DE NECESSITATS
Haurà de justificar-se en la proposta de programació la necessitat d'abordar un desenvolupament urbà harmònic, sota un nou model que signifique una oferta de desenvolupament immobiliari, residencial, i terciari d'alta qualitat, aprofitant al màxim les condicions naturals i d'accessibilitat del territori. S'haurà de justificar el compliment per part de l'ordenació detallada dels condicionants i directrius pròpies de l'ordenació estructural.
2. OBJECTIUS DE LA PROGRAMACIÓ
a) Presentar, per a l'aprovació corresponent, el Pla Parcial del Sector PP-24, definitori de l'ordenació detallada del sector, per al desenvolupament de les directrius i l'ordenació estructural del pla general d'ordenació urbana i dur a terme totes les gestions urbanístiques relacionades, inclosa la sol·licitud d'emissió de tots els informes procedents així com les possibles esmenes subsegüents, realitzar les publicacions tant en diaris i butlletins oficials com en periòdics, notificar a propietaris i interessats, presentar i tramitar l'estudi d'integració paisatgística, projectar, organitzar i culminar el procés del pla de participació pública relatiu a aquest, tramitar i obtindre totes els informes favorables i autoritzacions tant pel que fa al planejament com a l'execució de les obres d'urbanització i connexió, etc.
b) Gestionar la transformació jurídica de les finques afectades pel programa. En aquest sentit l'urbanitzador estarà obligat a:
- Demanar, dels corresponents registres (de la Propietat i Cadastre), tota la informació de les finques i titulars de drets i deures inclosos en l'actuació.
- Fitar i delimitar les parcel·les aportades a la reparcel·lació amb caràcter previ a la redacció del projecte. Realitzar el corresponent alçament topogràfic i de propietat.
- Presentar per a aprovar-lo el projecte de reparcel·lació.
- Pagar (i si és el cas consignar el pagament) als creditors nets abans que la reparcel·lació accedisca al Registre de la Propietat.
- Inscriure en el Registre de la Propietat les noves finques resultants, amb la inclusió de les destinades al domini públic.
- Cancel·lar les finques cadastrals aportades a la reparcel·lació i inscriure les resultants en el Cadastre.
- Qualssevol altres actuacions necessàries per a la transformació jurídica de les finques afectades.
c) Urbanitzar completament la unitat d'execució única del sector PP-24 que constitueix l'objecte del programa i realitzar les obres públiques addicionals necessàries, amb subjecció a les previsions temporals i econòmiques del programa. La dita unitat d'execució es defineix com a l'àmbit de la unitat d'execució única del sector PP-24, en concret:
· L'àmbit del sector PP-24 (133.654 m²).
· La part ja urbanitzada serà exclosa de l'àmbit en la part oriental, és a dir, s'exclourà el semivial estructural oriental, la falca que ja s'ha executat de la rotonda nord-oriental i la rotonda sudoriental totalment. d'aquesta àmbit exclòs, amb un total de 3.592 m², sí que s'han d'executar les obres corresponents a una falca d'uns 70 m² aproximadament, situada en la zona de la vorera del vial estructural esmentat, en la part oest d'aquest, coincident amb l'afecció a un habitatge unifamiliar existent.
· S' incorporarà a l'àmbit del sector les obres parcials del bulevard (antiga N-332) en una banda de 15 m en la part oriental i de 17 m en la part occidental (aquests valors son aproximats i s'ha de concretar l'àmbit exacte en l'alternativa tècnica en funció de la disponibilitat real de terrenys al marge sud de l'antiga carretera), així com les superfícies necessàries per a completar totalment la rotonda occidental i els trams necessaris per a donar continuïtat al vial estructural en la seua connexió amb les zones urbanes inserides en el sector, amb una superfície total de 15.653 m².
· La superfície de la unitat d'execució resultant és de 145.785 m².d) Connectar i integrar adequadament la urbanització amb les xarxes d'infraestructures d'energia, comunicacions i serveis públics existents, i per a això caldrà:
- Presentar els escrits de sol·licitud de connexió a les companyies subministradores dels serveis en la zona, especialment orientats a assegurar la disponibilitat de recursos hídrics i energètics, i incloure també la sol·licitud d'informe de capacitat de depuració a l'Entitat Pública de Sanejament.
- Adjuntar en el projecte d'urbanització una còpia d'aquests escrits de sol·licitud, així com de les contestacions rebudes, i incorporar les dites solucions tècniques així com els costos derivats d'aquestes o dels cànons escaients en el programa.
- Incorporar solucions tècniques viables, correctament resoltes i valorades en el projecte d'urbanització de les dites connexions, encara en el cas de no rebre contestació per part de l'empresa subministradora. Per a això, es recorrerà a l'experiència de l'equip tècnic que prepare l'alternativa i al coneixement de la problemàtica de la zona per al cas del servei concret.
- Substituir, reposant-les de forma adequada, les conduccions de serveis que es localitzen en l'àmbit d'actuació.
- Connectar la xarxa de pluvials (col·lector via parc oest) del sector PP-24 amb la que ja s'ha executat del sector PP-23, i resoldre adequadament el punt d'abocament, per a la qual cosa es realitzaran les obres necessàries situades fora de la unitat d'execució.
- Qualssevol altres obres de connexió o reforç que l'Ajuntament considere necessàries per a assegurar la disponibilitat de recursos hídrics i energètics, o de capacitat viària.
e) Suplementar les infraestructures i espais públics o reserves dotacionals en el que és necessari per a no minvar ni desequilibrar els nivells de qualitat, quantitat o capacitat de serveis existents i exigibles reglamentàriament.
f) Obtindre els sòls dotacionals públics de l'àmbit de l'actuació així com les parcel·les edificables corresponents a l'aprofitament atribuïble a l'Ajuntament gratuïtament. A aquests efectes:
- L'urbanitzador efectuarà la seua inscripció en el Registre de la Propietat i traslladarà a l'Ajuntament el certificat acreditatiu corresponent d'això.
- Els entregarà en perfectes condicions, després de ser finalitzades les obres d'urbanització, les tanques amb porta d'accés (exceptuats els espais lliures), desbrossats i nets.
g) Els transformadors d'energia elèctrica se situaran en parcel·les privades i constituiran servitud sobre les finques resultants, i hauran de ser entregats a la companyia subministradora. Tant el sòl necessari per a implantar-los com el cost d'aquests hauran de ser assumits per tots els propietaris, i podrà proposar-se una mesura compensatòria per a les finques concretes afectades.
h) Obtindre l'aprofitament que legalment corresponga, amb destinació al patrimoni públic del sòl a favor de l'administració actuant de forma gratuïta.
i) Ordenar el repartiment equitatiu de les càrregues i beneficis de l'actuació entre els afectats. S'hauran d'incorporar al programa les obligacions que ja s'han imposat al sector. S'hauran de gestionar les reserves i les transferències d'aprofitament que procedisquen, així com el compliment dels convenis subscrits per l'Ajuntament respecte d'això..
j) Establir terminis per a edificar els solars resultants de l'actuació urbanitzadora, inclòs un cronograma en què s'indique expressament el termini d'edificació dels terrenys propietat de l'urbanitzador o d'altres propietaris adherits a la seua iniciativa de programa.
k) Si pertoca, i amb caràcter complementari, es fixen com a objectius a càrrec de l'urbanitzador, i sense que siguen transferibles als propietaris de terrenys afectats, l'execució dels programes de restauració paisatgística, dins de l'àmbit del programa d'actuació integrada, d'acord amb les directrius establides en la Llei 4/2004, de 30 de juny, d'Ordenació del Territori i Protecció del Paisatge.
Tot això de conformitat amb allò que s'ha establit en apartat C de l'annex I
BASE V. Paràmetres urbanístics (art. 131.2.c Llei Urbanística Valenciana)
Els paràmetres urbanístics són els establits en la fitxa de planejament i gestió pel Pla General d'Ordenació Urbana, que figura en l'apartat B de l'annex I
BASE VI. OBJECTIUS D'EDIFICACIÓ PRIVADA (art. 131.2.e Llei Urbanística Valenciana)
Les condicions de les parcel·les edificables, el volum i forma dels edificis, les condicions estètiques de l'edificació, així com la reserva d'aparcaments, seguiran les directrius del vigent Pla General d'Ordenació Urbana per al Sector PP-24 i la normativa vigent, i es completaran per mitjà de la regulació que la part amb eficàcia normativa del pla parcial propose. El pla parcial esmentat establirà la reserva corresponent per a habitatges sotmesos a algun règim de protecció pública i la ubicarà en parcel·les concretes.
BASE VII. PRESCRIPCIONS TÈCNIQUES DELS DOCUMENTS DE GESTIÓ (art. 131.2.f Llei Urbanística Valenciana)
El programa haurà de tindre la documentació exigida en els articles 125 a 127 de la Llei Urbanística Valenciana (LUV) i 302 a 309 del Reglament d'Ordenació i Gestió Territorial i Urbanística (ROGTU), tant pel que concerneix al contingut de l'alternativa tècnica quant al de la proposició juridicoeconòmica, incloent el corresponent pla parcial d'ordenació, el qual s'ajustarà al que estableix la LUV. El projecte de reparcel·lació s'ajustarà al que estableixen els articles 175 i 176 de la LUV i els concordants del ROGTU.
Quant a les prescripcions tècniques i formals que hauran de respectar-se en la seua elaboració i presentació davant de l'administració caldrà ajustar-se al que estableix l'apartat C de l'annex I.
BASE VIII. PRESCRIPCIONS TÈCNIQUES DEL PROJECTE D'URBANITZACIÓ (art. 131.2.h Llei Urbanística Valenciana)
El projecte d'urbanització haurà de definir els detalls tècnics amb precisió suficient perquè puga ser executat, eventualment, sota la direcció d'un tècnic diferent del seu redactor original, i s'haurà de complir el que estableix l'article 101 de la Llei 30/2007 de la Llei de Contractes del Sector Públic. No podrà modificar les previsions del pla que desenvolupa. En cap cas, podrà incloure determinacions sobre l'ordenació, règim del sòl o de l'edificació. Comprendrà tots i cadascun dels documents assenyalats en l'article 156.1 de la Llei Urbanística Valenciana i en l'article 350 del Reglament d'Ordenació i Gestió Territorial i Urbanística, així com l'estudi d'integració paisatgística. Quant a altres aspectes de caràcter general a tindre en compte en la redacció del projecte, es presentarà almenys una còpia completa enquadernada en format A3 (textos i plans), comptarà amb índex i complirà almenys les especificacions indicades en l'annex II.
BASE IX. Preu de licitació (art. 286.1.h del Reglament d'Ordenació i Gestió Territorial i Urbanística)
El preu orientatiu de licitació, que serveix exclusivament de base per al càlcul de la garantia provisional, és l'establit en l'apartat D) de l'annex I, d'acord amb el que preveu l'article 140.1 de la Llei Urbanística Valenciana.
BASE X. TERMINIS DE DESENVOLUPAMENT I EXECUCIÓ DEL PROGRAMA (art. 131.2.i Llei Urbanística Valenciana i art. 286.1.i) del Reglament d'Ordenació i Gestió Territorial i Urbanística)
A. a) La presentació dels textos refosos/esmenats corresponents al pla parcial i al projecte d'urbanització haurà de produir-se en el termini màxim de dos mesos des que tinga lloc la notificació a l'urbanitzador de l'aprovació, provisional o definitiva, que impose modificacions.
B. L'inici del procediment de pública concurrència per a la selecció de l'empresari constructor haurà de tindre lloc en el termini d'un mes des de la formalització del contracte entre l'urbanitzador i l'Ajuntament de la Vila Joiosa.
C. El projecte de reparcel·lació haurà de sotmetre's a informació al públic per l'urbanitzador en el termini màxim de sis mesos des de la finalització del termini per a l'opció per modalitat de retribució previst en l'article 166 de la Llei Urbanística Valenciana. A aquest efecte, l'urbanitzador haurà de presentar davant de l'Ajuntament, acreditació justificativa de la pràctica de les comunicacions regulades exigibles.
d. La presentació dels textos refosos corresponents al pla parcial i al projecte de reparcel·lació haurà de produir-se en el termini màxim de dos mesos des que tinga lloc la notificació a l'urbanitzador de les modificacions a introduir en el pla o en el projecte inicialment formulat.
e. L'inici de les obres d'urbanització haurà de produir-se en el termini de tres mesos des de que siga ferm en via administrativa el projecte de reparcel·lació, i s'acreditarà per mitjà d'una acta de replantejament subscrita per la direcció de les obres i, almenys, per un tècnic municipal. A aquests efectes, l'urbanitzador haurà d'acreditar, en l'acta de replantejament, el pagament als creditors nets del compte de liquidació o bé la consignació d'aquesta quantitat en la tresoreria municipal.
f. Les obres d'urbanització hauran de finalitzar en el termini màxim de trenta-sis mesos des del seu inici. La finalització de les obres s'acreditarà per mitjà del corresponent certificat final d'obres expedit pel director facultatiu.
Els terminis previstos únicament podran ser prorrogats i suspesos d'acord amb el que disposa la legislació de contractes del sector públic. En particular:
- Quant a la redacció de textos refosos i projecte de reparcel·lació, seran aplicables les regles pròpies del contracte administratiu de serveis.
- Pel que es refereix a l'execució de les obres, s'aplicaran els preceptes relatius al contracte administratiu d'obres.
BASE XI. CAPACITAT PER A SER URBANITZADOR
1. Podran participar en el concurs per a la selecció i adjudicació d'aquest programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i que complisquen les condicions de solvència econòmica i financera, tècnica i professional exigibles segons aquestes bases.
2. En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 49 de la Llei 30/2007, de 30 d'octubre, de Contractes del Sector Públic.
BASE XII. Solvència econòmica i financera (art. 131.2.m Llei Urbanística Valenciana)
La justificació de la solvència econòmica i financera de l'urbanitzador s'acreditarà per un o alguns dels mitjans següents:
a) Informe d'institucions financeres o, si pertoca, justificant l'existència d'una assegurança d'indemnització per riscos professionals.
b) Si es tractara de persones jurídiques, presentació dels comptes anuals o d'extracte d'aquests, en el cas en què la publicació d'aquests siga obligatòria en la legislació del país on l'aspirant a urbanitzador estiga establit.
c) Declaració sobre el volum global de negocis i, si és procedent, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.
BASE XIII. Solvència tècnica i professional (art. 131.2.m Llei Urbanística Valenciana)
1. La justificació de la solvència tècnica i professional de l'urbanitzador s'acreditarà per un o més dels mitjans següents:
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.
b) Indicació de l'equip tècnic, estiga o no integrat en l'estructura organitzativa de l'urbanitzador, que participe en la gestió del programa d'actuació integrada, i especialment dels responsables del control de qualitat.
c) Titulacions acadèmiques i professionals del personal de direcció de l'urbanitzador.
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.
f) Declaració de les mesures adoptades per a controlar la qualitat durant el desenvolupament i execució del programa d'actuació integrada, inclosos els mitjans d'estudi i investigació de què es disposen.
g) Declaració de les mesures de gestió mediambiental que el concursant està disposat a aplicar durant el desenvolupament i execució del programa d'actuació integrada.
2. Si per raons justificades en cada cas concret l'urbanitzador no estiguera en condicions de presentar la documentació sol·licitada per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en aquest cas davant de l'ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. Tot això s'aplicarà, en tot cas, quan concórrega a la licitació una agrupació d'interés urbanístic.
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència d'almenys un dels seus membres.
BASE XIV. GARANTIES
1. Els que desitgen participar en el procediment de licitació d'un programa d'actuació integrada hauran de constituir en la forma i als efectes previstos en la Llei 30/2007, de 30 d'octubre, de Contractes del Sector Públic, una garantia provisional equivalent al 2% de l'estimació aproximada de les càrregues del programa, IVA no inclòs, la qual ascendeix a la quantitat que s'estableix en l'apartat E de l'annex I.
2. La garantia provisional respondrà del manteniment de les propostes del programa pels licitadors fins a l'adjudicació, i de la proposta de l'adjudicatari fins a la formalització del contracte per al desenvolupament i execució dels programes d'actuació integrada.
3. La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.
4. La garantia definitiva, a constituir en la forma i als efectes previstos en la Llei 30/2007, de 30 d'octubre, de Contractes del Sector Públic, s'estableix en un 10% del valor de les càrregues d'urbanització, IVA no inclòs, del programa d'actuació integrada aprovat. S'ingressarà dins del termini màxim de 15 dies comptador des de la notificació de l'acord d'aprovació i adjudicació del programa.
BASE XV. PRESENTACIÓ DE PROPOSICIONS
1. En virtut del que disposa l'article 133.1 de la LUV, s'estableix el següent model de presentació de la proposició dels interessats per a participar en el concurs del programa d'actuació integrada, model que haurà de ser inclòs en el sobre corresponent (proposició juridicoeconòmica):
«(Nom i cognoms)..., amb document nacional d'identitat número..., natural de ..., província de ..., major d'edat i amb domicili a ..., carrer ..., telèfon ..., actuant en nom de (propi o de l'empresa a què represente), manifesta que, assabentat de l'anunci remés en data ..., i publicat en el Diari Oficial de la Unió Europea i Diari Oficial de la Comunitat Valenciana, de dates ..., respectivament, d'acord amb tots els requisits i condicions que s'exigeixen per a adjudicar per mitjà de concurs, en lliure i pública concurrència, el contracte per a obtindre la condició d'agent urbanitzador del Programa d'Actuació Integrada del Sector PP-24, Parais Nord, a la ciutat de la Vila Joiosa, en els termes expressats en l'article 119 de la LUV 16/2005, i la resta de preceptes concordants del TRLCAP 2/2000; així com les bases particulars aprovades per l'Ajuntament de la Vila Joiosa, i en la representació que té es compromet a assumir, en virtut del contracte administratiu especial, a formalitzar d'acord amb l'article 138 de la LUV, amb les condicions següents que constitueixen la valoració econòmica de les càrregues urbanístiques, les millores complementàries i termini d'execució, de conformitat amb el que preveu l'article 135.4 de la LUV 16/2005, com a contingut mínim».
2. Els qui desitgen prendre part en la licitació hauran de presentar en el termini i lloc que s'estableix en l'apartat F ) de l'annex I, les seues proposicions, integrades per tres sobres, idèntics en el seu exterior amb la indicació de la licitació a què concórreguen i firmats pel licitador o la persona que els represente, i on s'indique el nom i cognoms o la raó social del proponent amb la següent documentació en idioma castellà o valencià:
Sobre A. Alternativa tècnica, es presentarà obert.
Sobre B: Proposició juridicoeconòmica, es presentarà en sobre tancat.
La documentació que es troba en poder d'aquests sobres serà objecte de valoració a l'efecte d'aprovació del programa i adjudicació de la condició d'urbanitzador. S'acompanyarà d'un extracte signat amb la informació següent:
«1) Import global de les càrregues d'urbanització, expressat en euros per metre quadrat d'edificabilitat , és de ... ?/m²t.
2) El coeficient de canvi a l'efecte del pagament de terrenys, de conformitat amb l'article 127.2.f de la LUV 16/2005, és de: ..., que resulta d'aplicar Ks = Cs / Vs + Cs o Kt = Ct / Vt + Ct.
3) Proporció de solars o aprofitaments a disposició de l'urbanitzador mitjançant la reparcel·lació forçosa com a retribució a compte de tercers, és de ...
4) Proporció dels terrenys propis o d'associats afectats amb garantia real inscrita en el Registre de la Propietat per al compliment de les obligacions especials d'edificació derivades de l'aprovació del programa serà de .... A aquest efecte, s'adjuntarà una certificació registral de domini i càrregues de data no anterior a 15 dies a la que es subscriu davall; o, si és el cas, títols acreditatius del dret de propietat o, si no, el contracte pel qual s'atorga el poder suficient per a imposar i inscriure l'afecció real sobre les finques indicades, les quals estan identificades en el plànol cadastral adjunt.
5) Termini d'execució de ... mesos.
6) Termini d'edificació dels solars ... mesos.
7) La resta de les magnituds urbanístiques amb incidència en la determinació dels drets d'adjudicació:
7.1. Parcel·la mínima de resultat ... m²s.
7.2. Aprofitament subjectiu ... m²t/m²s.
7.3. Superfície mínima de terreny d'origen necessària per a ser adjudicatari de parcel·la resultant o de quota indivisa ... m²s.
8) La retribució l'urbanitzador serà en ... (terrenys o en metàl·lic o en forma mixta, i es fixarà, si és el cas de metàl·lic, el mode, les condicions i el termini per a l'exercici de l'opció).
9) La repercussió unitària per metre quadrat de les despeses variables i de la indemnització individualitzada per les construccions i les plantacions, si és el cas, s'estima en - ?/m².
10) Millores complementàries, de conformitat amb l'article 124.2 de la LUV, segons el detall següent:
Lloc, data i firma del proponent».
SOBRE C. Es presentarà amb el títol de Documentació i contindrà la documentació següent:
A. Si concorreguera una societat mercantil, haurà de presentar l'escriptura de constitució inscrita en el Registre Mercantil. Si es tracta d'una agrupació d'interés urbanístic, caldrà presentar una escriptura pública de constitució, així com la inscripció al Registre d'Agrupacions d'Interés Urbanístic dependent de la conselleria competent en urbanisme.
B. Els qui compareguen o firmen proposicions en nom d'un altre o en representació d'una societat o persona jurídica, presentaran escriptura de poder inscrita, si és el cas, en el Registre Mercantil o registre públic corresponent.
C. Quan l'oferent actue en nom propi i siga empresa individual, haurà de presentar el DNI o fotocòpia legalitzada d'aquest.
D) Resguard acreditatiu d'haver constituït la garantia provisional en els termes exigits en la base XIV.
E. Declaració responsable de no estar sotmés a cap de les prohibicions per a contractar establides per la legislació reguladora de la contractació administrativa, incloent trobar-se al corrent en el compliment de les obligacions tributàries i amb la Seguretat Social imposades per les disposicions vigents.
F. Els documents que acrediten els requisits de solvència tècnica i professional, econòmica i financera.
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol ordre, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si pertoca, al fur jurisdiccional estranger que poguera correspondre'ls.
H. Declaració jurada o acta notarial acreditativa de que s'ha practicat o s'ha intentat practicar els avisos a què fa referència l'article 134.4 de la LUV. En tot cas, amb caràcter previ a l'adjudicació, l'Ajuntament requerirà, a l'adjudicatari proposat, la justificació documental íntegra d'aquests punts.
I. En cas de concórrer a la licitació diverses empreses, compromeses a la constitució d'una unió temporal, cada una d'aquestes haurà d'acreditar la seua personalitat jurídica i capacitat, indicant els noms i circumstàncies dels empresaris que subscriuen les proposicions, la participació de cada una d'aquestes, i designant la persona o entitat que, durant la vigència del contracte, ha d'ostentar la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.
2. Cada concursant no podrà presentar més d'una proposició, ni formular variants. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'aquestes normes donarà lloc a la no-admissió de totes les propostes de programa presentades per aquest.
3. Si l'últim dia del termini de presentació de proposicions coincideix en dissabte, diumenge o festiu, el termini es prolongarà fins al següent dia hàbil.
4. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública, pel termini d'un mes, dels documents establits en l'article 293.1 i 307 del Reglament d'Ordenació i Gestió Territorial i Urbanística. A aquest efecte, els concursants protocol·litzaran els documents assenyalats anteriorment per mitjà d'una acta autoritzada per un notari amb competència territorial al municipi afectat i dipositarà una còpia d'aquests a la seu de l'Ajuntament, els exposarà al públic pels seus propis mitjans i n'inserirà un anunci en el Diari Oficial de la Comunitat Valenciana i en un diari no oficial d'àmplia difusió a la localitat, només a l'efecte de la presentació d'al·legacions.
BASE XVI. CONTINGUT MÍNIM DE L'ALTERNATIVA TÈCNICA
L'alternativa tècnica del programa d'actuació integrada tindrà el contingut següent:
a) L'alternativa tècnica haurà d'acompanyar-se d'un pla parcial que incloga la proposta d'ordenació detallada del sector PP-24, per al desenvolupament de l'ordenació estructural establida en el Pla General d'Ordenació Urbana.
b) Àmbit de l'actuació: únicament s'admetrà la redelimitació de l'àmbit d'actuació pel que fa a l'àmbit d'execució de les obres d'urbanització. Podrà consistir en els xicotets ajustos que es consideren adequats per a millorar la connexió i integració de les noves obres amb l'entorn, per motivacions relacionades amb les conclusions de l'estudi d'integració paisatgística, per ajustos necessaris, una vegada realitzat l'alçament topogràfic a escala superior de detall que s'especifica en l'annex II, per afeccions causades pels talussos de terres no previstes en el planejament o per lleugeres ampliacions que milloren el resultat final de les obres. S'haurà de realitzar una actuació d'ajustament del límit sud d l'àmbit d'actuació, amb relació amb l'amplària definitiva de la franja que s'ha d'ampliar del bulevard (antiga CN-332) que haurà d'estar ja conclosa en els documents mateixos de l'alternativa tècnica, i s'indicarà clarament l'àmbit proposat per a les obres i la superfície total corresponent.
c) Justificació del compliment de les condicions d'integració de l'actuació amb l'entorn.
d) Existència o no d'agrupació d'interés urbanístic i, si pertoca, estatuts i acords socials d'aquesta.
e) Terminis que es proposen per al desenvolupament de l'actuació, determinant-se tant el corresponent a les obres d'urbanització com a cada una de les fases de la gestió del programa.
f) Projecte d'urbanització, inclòs estudi d'integració paisatgística.
g) Enunciat dels objectius complementaris que es proposen de conformitat al que es disposa en la Llei Urbanística Valenciana.
h) Mesures de control de qualitat i compliment de les normes de qualitat ambiental, si pertoca.
i) Inventari preliminar d'aquelles construccions, plantacions i instal·lacions l'enderroc, destrucció o eradicació de les quals exigisca la urbanització.
J) Estimació preliminar i general d'aquelles despeses d'urbanització variables l'import de les quals, fins i tot sent repercutibles els propietaris, no es puga determinar per la concurrència d'ofertes.
BASE XVII. PROPOSICIÓ JURIDICOECONÒMICA
1. La proposició juridicoeconòmica haurà d'incloure necessàriament la documentació relativa als següents aspectes, de conformitat amb el que estableix l'apartat H ) de l'annex I:
a) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.
B) Expressió de les magnituds urbanístiques rellevants establides pel planejament que incidisquen en la determinació dels drets d'adjudicació.
C) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el registre de la propietat, al compliment de les obligacions pròpies de tal urbanitzador, amb ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.
D) Full resum de les dades econòmiques rellevants.
E) Descripció dels següents elements economicofinancers relatius a les càrregues urbanístiques:
a) Pressupost de licitació de l'obra d'urbanització: amb l'abast previst en l'article 168.1.a i b de la Llei Urbanística Valenciana.
b) Cost de projectes: cost de redacció i direcció dels projectes tècnics, especificant cada projecte a què es refereix l'article 168.1.c de la Llei Urbanística Valenciana.
c) Despeses de gestió: despeses de gestió de l'urbanitzador, calculades en un percentatge del que represente la suma de les partides corresponents a conceptes anteriors.
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.
g) Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb ells a l'urbanitzador.
h) Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a elles, si és el cas, recolzades per una entitat financera degudament registrada.
i) Informació sobre la possibilitat d'optar per la modalitat de retribució en diners, i mode, condicions i termini per a l'exercici d'eixa opció de retribució.
j) Estimació preliminar de la repercussió unitària per metre quadrat de les despeses variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.
2. La proposició juridicoeconòmica es presentarà degudament firmada i datada.
3. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica.
BASE XVIII. Admissibilitat de variants (art. 131.2.g de la Llei Urbanística Valenciana)
Les úniques variants acceptables són aquelles referides a l'àmbit d'actuació, segons el que exposa el punt b) de la base XVI.
BASE XIX. Criteris d'adjudicació (art. 286.1.j del Reglament d'Ordenació i Gestió Territorial i Urbanística).
Els criteris d'adjudicació són els establits en l'apartat I de l'annex I.
BASE XX. Adjudicació del programa (art. 286.1.g del Reglament d'Ordenació i Gestió Territorial i Urbanística)
1. No es preveuen obres d'execució supletòria, connexes ni condicionades.
2. Amb anterioritat a la firma del contracte amb l'Ajuntament l'adjudicatari del programa d'actuació integrada haurà de presentar una resguard acreditatiu d'haver constituït la garantia definitiva en els termes que preveu la base XIV de les presents bases particulars i aportar certificació positiva de trobar-se al corrent de les seues obligacions tributàries i amb la Seguretat Social i resguard acreditatiu d'haver constituït la garantia definitiva del cost de les indemnitzacions, preu just i despeses de reallotjament necessàries per a realitzar l'actuació així com l'import dels cànons el pagament dels quals pertoque, tant si és a l'Ajuntament com si és a altres entitats públiques.
BASE XXI. FORMALITZACIÓ DEL CONTRACTE
1. En el termini d'un mes a partir de la notificació de l'acord d'aprovació i adjudicació del programa d'actuació integrada a l'adjudicatari, es procedirà a la formalització en un document administratiu del contracte per al desenvolupament i execució del programa d'actuació integrada. El document de formalització serà firmat per l'alcalde, l'urbanitzador i el secretari de la corporació a l'efecte de fedatari públic, i s'hi annexarà un exemplar de les bases particulars de programació.
2. El contracte podrà elevar-se a escriptura pública quan ho sol·licite alguna de les parts. En tot cas, les despeses derivades del seu atorgament seran assumides per l'urbanitzador.
3. Si per causa imputable a l'urbanitzador no poguera formalitzar-se el contracte dins del termini indicat, l'Ajuntament podrà acordar-ne la resolució, i a aquest efecte se seguirà el procediment establit en la Llei 30/2007, de 30 d'octubre, de Contractes del Sector Públic.
BASE XXII. Dictamen del Consell del Territori i Paisatge (art. 286.1.c del Reglament d'Ordenació i Gestió Territorial i Urbanística)
Per les característiques i les dimensions del sector, no es considera exigible la petició de dictamen del Consell del Territori i el Paisatge a què al·ludix l'article 136.4 de la LUV, atés que l'àmbit objecte de programació no arriba a 50 hectàrees, es tracta d'un sector previst en el pla general vigent i no es considera un àmbit especialment complex.
BASE XXIII. COMPLIMENT
1. El contracte s'entendrà complit amb motiu de l'adequada execució de la totalitat de les prestacions que s'hi inclouen, i s'extingirà una vegada l'urbanitzador l'haja complit de forma íntegra mitjançant la recepció de les obres d'urbanització a favor de l'Ajuntament.
2. Una vegada finalitzades les obres d'urbanització, l'urbanitzador realitzarà un oferiment formal a l'Ajuntament de la recepció de les obres d'urbanització, amb la remissió prèvia per l'urbanitzador de totes les certificacions d'obra, les factures emeses per l'empresari constructor i la documentació que justifique el pagament efectiu de les obres.
3. L'Ajuntament disposarà d'un termini de tres mesos per a inspeccionar les obres d'urbanització i, si és el cas, requerir a l'urbanitzador l'esmena d'aquelles deficiències apreciades, amb indicació del termini per al seu compliment.
4. Una vegada esmenades les deficiències observades, es procedirà a la recepció provisional de les obres firmant acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, ambdós assistits, si ho estimen oportú, per un facultatiu.
5. Durant el període que transcórrega entre la recepció provisional i la recepció definitiva de les obres, que com a mínim serà d'un any, el manteniment de les obres d'urbanització serà realitzat per l'urbanitzador i respondrà d'això davant de l'Ajuntament. Aquest manteniment no inclourà la neteja viària o parcs, ni el manteniment de les xarxes d'abastiment o sanejament. Sí que inclourà les despeses derivades del consum d'energia elèctrica de l'enllumenat públic i el manteniment de la senyalització horitzontal i vertical, semafòrica, jardineria i sistema de reg, mobiliari urbà, pavimentació, etc.
6. Transcorregut un any des de la recepció provisional, l'Ajuntament alçarà una acta de recepció definitiva que acreditarà el compliment del contracte i l'extinció d'aquest i, si és el cas, i després d'inspeccionar les obres, les possibles deficiències que es puguen observar i començarà llavors el termini de garantia. En tot cas, perquè puga entendre's la recepció definitiva de les obres, de forma tàcita o expressa, haurà d'haver-se liquidat prèviament i definitivament el programa.
7. La recepció provisional de les obres d'urbanització s'entendrà produïda als tres mesos de l'oferiment formal a l'Ajuntament sense resposta administrativa expressa, o des que queden obertes a l'ús públic.
8. El termini de garantia serà de 12 mesos des del moment que les obres s'entenguen rebudes provisionalment per l'Ajuntament. Durant aqueix període, el contractista respondrà dels defectes constructius que es manifesten. Finalitzat aquest període, una vegada recepcionades definitivament les obres, i complits els requisits indicats en el punt 6, i aprovat el compte de liquidació definitiva, serà procedent la devolució de les garanties prestades per l'adjudicatari.
9. Podran ser objecte de recepció parcial aquelles parts d'obra susceptibles de ser executades per fases que puguen ser entregades a l'ús públic, de conformitat amb la previsió que en aquest cas podrà contindre el projecte d'urbanització. En el cas que es produïsquen recepcions parcials de parts d'obra susceptibles de ser entregades a l'ús públic haurà d'expedir-se la corresponent certificació a compte.
BASE XXIV. RESOLUCIÓ
1. Són causes de resolució del contracte les previstes en la Llei 30/2007, de 30 d'octubre, de Contractes del Sector Públic, així com les derivades de la incapacitat legal sobrevinguda de l'urbanitzador i les altres previstes en la legislació general aplicable a les seues relacions amb l'administració.
2. Són també causes de resolució del contracte les següents:
a) La mort o la incapacitat sobrevinguda de l'urbanitzador o l'extinció de la seua personalitat jurídica.
b) La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de quitament i espera.
c) La falta de prestació en termini de la garantia definitiva.
d) La no formalització del contracte en termini.
e) La demora injustificada en el compliment dels terminis fixats en les bases generals i particulars de programació i la resta de terminis establits en la Llei Urbanística Valenciana i les normes que la despleguen.
f) La inactivitat injustificada de l'urbanitzador durant un període de sis mesos consecutius o nou alterns en el desenvolupament i execució del programa d'actuació. S'entendrà produïda la inactivitat o l'abandó quan el desenvolupament i execució del programa d'actuació s'hagen aturat o no es desenvolupen amb la regularitat adequada o amb els mitjans humans o materials necessaris per a la seua execució normal dins del termini. No obstant això, quan es done aquest supòsit, l'Ajuntament, abans de procedir a la resolució, requerirà a l'urbanitzador perquè regularitze la situació en el termini de 15 dies comptadors des del requeriment, llevat que la necessitat de la seua execució exigisca un termini major.
g) La imposició d'alguna sanció a l'urbanitzador per infraccions urbanístiques o mediambientals greus o molt greus en relació amb l'àmbit programat, serà causa de resolució del contracte. A aquest efecte, es requerirà que la resolució del corresponent expedient sancionador haja esdevingut ferma o haja posat fi a la via administrativa.
h) L'obstaculització per l'urbanitzador de l'exercici dels drets i deures urbanístics dels afectats per la programació. S'entén inclòs dins d'aquesta causa de resolució l'incompliment per l'urbanitzador de l'obligació de facilitar informació perquè els propietaris puguen optar per la modalitat de retribució i perquè aquests puguen exercir plenament els drets que la Llei Urbanística Valenciana els atorga.
i) La resolució anticipada de l'adjudicació per a la seua gestió directa per causa justificada d'interés públic, sense perjuí de les compensacions econòmiques a què això done lloc i que haurà d'avaluar l'acord corresponent.
j) La suspensió de llicències en l'àmbit programat, l'aprovació de plans o projectes incompatibles amb el desenvolupament del programa, així com les resolucions administratives que impedisquen prosseguir-lo o paralitzen el seu desenvolupament material o econòmic per inactivitat de l'administració durant més de sis mesos i de manera rellevant; l'urbanitzador tindrà dret a instar la resolució amb les compensacions procedents.
k) La renúncia de l'urbanitzador davant d'una retaxació de càrregues fundada en causa legal que implique un increment de l'import de les càrregues previst en la proposició juridicoeconòmica superior al 20%.
l) La realització per l'urbanitzador de pràctiques manifestament restrictives de la competència en el mercat immobiliari relacionades amb el programa d'actuació. S'entendrà per pràctiques manifestament restrictives de la competència la inobservança de les regles d'exclusió d'entitats en la selecció de l'empresari constructor, els acords de repartiment de mercats i aquelles altres que, d'alguna altra manera, defrauden o falsegen la lliure competència.
m) El descobriment de condicions territorials no tingudes en compte a l'acordar el programa d'actuació i que facen legalment inviable la prossecució d'aquesta, sense perjuí de les compensacions que procedisquen, si és el cas, o de la possibilitat d'esmenar les seues previsions, si això fóra possible, sense desvirtuar-les substancialment .
n) Incórrer el contractista, durant la vigència del contracte en alguna de les prohibicions de contractar previstes en l'article 49 de la Llei 30/2007, de Contractes del Sector Públic.
o) Les reiterades deficiències en l'execució del contracte.
p) L'incompliment greu dels deures essencials de l'urbanitzador directament imposats per aquesta llei.
q) L'incompliment d'alguns dels compromisos oferits.
r) La caducitat del programa per transcurs del termini total per a escometre'l i, si és el cas, la pròrroga.
s) El mutu acord entre l'Ajuntament i l'urbanitzador, sense perjuí de les indemnitzacions que, si és el cas, procedisquen en benefici dels propietaris de terrenys o altres afectats.
t) La subcontractació total o parcial de prestacions que siguen objecte del contracte sense l'autorització prèvia expressa de l'Ajuntament.
u) La suspensió, per causa imputable a l'Ajuntament, de la iniciació del contracte per un termini superior a sis mesos a partir de la data assenyalada en aquest per al començament d'aquest.
v) El desistiment o la suspensió del contracte, durant un termini superior a un any, acordada per l'Ajuntament.
3. Per a la resolució del contracte entre l'Ajuntament i l'urbanitzador serà preceptiva l'emissió prèvia d'un informe favorable pel Consell del Territori i el Paisatge.
4. L'Ajuntament, quan resolga l'adjudicació, podrà acordar que l'urbanitzador continue l'execució del programa sota les seues mateixes condicions, durant el temps indispensable per a evitar perjudicis a l'interés públic.
5. La resolució de l'adjudicació s'acordarà per l'Ajuntament, amb audiència prèvia a l'urbanitzador durant un termini de 10 dies hàbils, i previ dictamen del Consell del Territori i el Paisatge, que podrà ser instat també per l'urbanitzador. Sense perjudici de les responsabilitats econòmiques que pertoquen, això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació.
BASE XXV. Prerrogatives de l'administració (art. 286.1.e del Reglament d'Ordenació i Gestió Territorial i Urbanística)
L'Ajuntament té totes les prerrogatives que, en general, reconeix la legislació de contractes de les administracions públiques, entre aquestes, les d'interpretar aquest contracte administratiu especial, resoldre els dubtes que n'oferisca el compliment, modificar els termes de l'adjudicació per causes imprevistes o no previstes en aquestes bases i que siguen d'interés públic, acordar-ne la resolució i determinar els efectes d'aquesta.
BASE XXVI. Jurisdicció competent (art. 286.1.f del Reglament d'Ordenació i Gestió Territorial i Urbanística)
És competent l'ordre jurisdiccional contenciós administratiu per a conéixer de les qüestions que puguen suscitar-se en la preparació, resolució, i execució del contracte administratiu especial entre l'administració i l'agent urbanitzador seleccionat en pública concurrència.
ANNEX I
A) OBJECTE DEL CONTRACTE

B) ORDENACIÓ URBANÍSTICA

FITXA DE PLANEJAMENT I GESTIÓ:
SECTOR PP-24 , PARAIS NORD
1. MAGNITUDS ESTADÍSTIQUES
Classificació del sòl: sòl no urbanitzable no detallat
Qualificació del sòl: ús reequilibrament del medi urbà.
Superfície bruta: 133.654 m².
Sistemes estructurals adscrits: 0 m².
Sistemes estructurals externs: 23.434 m².
Superfície computable del sector (scs): 133.654 m².
Índex d'edificabilitat bruta (IEB): 0.60 m²c/m².
Aprofitament total: 80.192 m²c.
Aprofitament tipus: 0,5105 m²c / m².
Densitat: 50 viv/ha (668 uds).
2. Determinacions de l'ordenació estructural
Vies pecuàries:
- El sector està travessat per la via pecuària denominada Colada de la Costa.
Funció territorial:
- Escometre les mesures necessàries que augmenten la qualitat ambiental i funcional del medi urbà, amb l'equilibrament del territori amb actuacions noves.
- La integració plena de les àrees edificades al sud del llit de l'Amadorio, que presenten una desagregació notable. Atenció prioritària a la inserció de la edificació en el teixit urbà, en funció de dèficits de la trama, amb la saturació del ferrocarril, integrant-lo en un bulevard, i amb l'estructuració i la jerarquització del viari, especialment amb la via parc, alliberant d'aquesta funció l'actual N-332.
- Correcció tant com siga possible de les carències dotacionals en espais lliures d'equipaments i places d'aparcament.
- Es dissenyarà un teixit urbà en eixample, tan regular com siga possible amb la integració de la trama de les zones de sòl urbà. Usos globals: residencial/terciari.
Usos incompatibles: industrial en grau 3/4/5
Tipologies edificatòries: edificació oberta. Usos dotacionals en edificació oberta.
Índex d'edificabilitat:
Residencial: 0,50 m²c / m².
Terciari: 0,10 m²c / m².
CRITERIS PER A LA IMPLANTACIÓ DE DOTACIONS:
- Agrupació en illes completes.
- Protecció de la franja del ferrocarril.
- La xarxa viària estructural inclosa en l'àmbit del sector és computable a l'efecte de justificació d'estàndards.
OBJECTIUS SOCIALS O MEDIAMBIENTALS A ACONSEGUIR PER L'ORDENACIÓ DETALLADA:
- Creació d'una trama urbana ordenada fàcilment recognoscible com a ciutat.
- Xarxa viària de generoses dimensions.
- Dotació d'aparcaments annexos a la xarxa viària que descongestione els sectors limítrofs.
- Densitat mitjana del sòl urbanitzable, que servisca de gradient cap als sòls perifèrics.
- Minimitzar l'impacte del ferrocarril amb el bulevard tramviaritzat.
- Creació del teixit terciari-comercial necessari que faça possible la vida i la qualitat de l'escena urbana.
3. DETERMINACIONS DE L'ORDENACIÓ DETALLADA
PARAMETRES DE L'EDIFICACIÓ:
- Reculades: reculades a vials, espais lliures i llindars obligatoris.
- Usos: ús terciari en planta baixa.
C) Prescripcions addicionals dels documents de gestió
Tota la documentació haurà d'ajustar-se a l'Ordenança reguladora sobre presentació de projectes d'obres d'edificació i expedients d'urbanisme i la seua incidència en la tramitació dels expedients.
Així mateix, de conformitat amb el que estableix l'article 7 de l'Ordre de 26 d'abril de 2007, de la Conselleria de Territori i Habitatge, s'estableix l'obligació, als aspirants a urbanitzadors, de presentar les seues propostes i documentació annexa en suport informàtic en format PDF, estructurat de la mateixa manera i amb el mateix contingut que en la pàgina web de la Generalitat.
Pla parcial: es presentarà almenys una còpia en format paper, A3 enquadernat (textos i plànols), i una còpia en disc compacte d'emmagatzemament de dades en format PDF amb la indicació Document en tramitació, en tots els seus fulls, protegit contra modificacions, així com declaració de l'exacta correspondència amb el document en paper presentat. Els plans A3 podran presentar-se com a reducció directa de format A1 del disc compacte.
Haurà d'incloure el plànol cadastral i la topografia detallada de l'àmbit de gestió realitzada per mitjà d'alçament sobre el terreny. Situarà les parcel·les destinades a habitatge sotmés a algun règim de protecció pública i proposarà els coeficients de ponderació per als diferents usos proposats en l'ordenació detallada. Establirà el règim d'edificació en cada una de les parcel·les resultants.
Estudi d'integració paisatgística (art. 48.4.f, D 120/2006): analitzarà la integració paisatgística tant de l'instrument de planejament (pla parcial) com del projecte d'infraestructures (projecte d'urbanització). es presentarà almenys una còpia en format paper, A3 enquadernat (textos i plànols), i una còpia en disc compacte d'emmagatzemament de dades en format PDF amb la indicació Document en tramitació, en tots els seus fulls, protegit contra modificacions, així com declaració de l'exacta correspondència amb el document en paper presentat. Els plans A3 podran presentar-se com a reducció directa de format A1 del disc compacte. Haurà d'incloure tota aquella documentació addicional per a culminar el pla de participació pública proposat i integrant d'aquest, segons la normativa que se li aplique.
Projecte d'urbanització: vegeu annex II.
Projecte de reparcel·lació. Es presentarà almenys una còpia en format paper, A3 enquadernat (textos i plànols), i una còpia en disc compacte d'emmagatzemament de dades en format PDF amb la indicació Document en tramitació, en tots els seus fulls, protegit contra modificacions, així com declaració de l'exacta correspondència amb el document en paper presentat. Haurà d'incloure un plànol cadastral, un històric de plànols cadastrals i topografia detallada de l'àmbit de gestió realitzada mitjançant alçament sobre el terreny, en la qual estiguen representats tots els elements presents en l'àmbit indicat, amb la incorporació d'edificacions, plantacions, tanques, murs i murets, séquies, conduccions, etc. Haurà d'incorporar el pla de vessaments de terres (línies de tall del terreny natural amb els vials projectats) del projecte d'urbanització i el plànol de topografia de les parcel·les resultants a l'efecte de valorar la incidència dels moviments de terres en els elements existents presents en l'àmbit així com en la situació final de les parcel·les resultants.
D) PREU DE LICITACIÓ SENSE IVA

E) GARANTIES

F) PRESENTACIÓ DE PROPOSICIONS


\* \* \* \* \* \* \* \* \* \* \* \*
H) PROPOSICIÓN JURÍDICO ECONÓMICA
G) REDELIMITACIÓ DE L'ÀMBIT TERRITORIAL
únicament s'admetrà la redelimitació de l'àmbit d'actuació pel que fa a l'àmbit d'execució de les obres d'urbanització. Podrà consistir en els xicotets ajustos que es consideren adequats per a millorar la connexió i integració de les noves obres amb l'entorn, per motivacions relacionades amb les conclusions de l'estudi d'integració paisatgística, per ajustos necessaris, una vegada realitzat l'alçament topogràfic a escala superior de detall que s'especifica en l'annex II, per afeccions causades pels talussos de terres no previstes en el planejament o per lleugeres ampliacions que milloren el resultat final de les obres. S'haurà de realitzar una actuació d'ajustament del límit sud d l'àmbit d'actuació, amb relació amb l'amplària definitiva de la franja que s'ha d'ampliar del bulevard (antiga CN-332) que haurà d'estar ja conclosa en els documents mateixos de l'alternativa tècnica, i s'indicarà clarament l'àmbit proposat per a les obres i la superfície total corresponent.
H) PROPOSICIÓ JURIDICOECONÒMICA
I) CRITERIS D'ADJUDICACIÓ


(\*) La puntuació de l'alternativa tècnica serà la suma dels productes obtinguts (que quedarà compresa entre 1 i 100 punts).
(\*\*) Les determinacions de l'apartat L) es valoraran atorgant 30 punts a la proposició que oferisca el menor import de les càrregues d'urbanització expressat en euros per metre quadrat d'edificabilitat. A les altres proposicions se'ls deduirà d'aquesta puntuació el 30% de l'increment percentual de l'import oferit en cada proposició respecte al menor, amb un mínim d'1 punt (p. ex. oferta menor import 80 euros/m²t 30 punts; una altra oferta import 90 euros/m²t, representa un increment de 10 sobre 80 equivalent al 12,50 % d'increment percentual, per la qual cosa es dedueix el 30% de 12,50 igual a 3,75 punts, amb la qual cosa la puntuació d'aquesta oferta serà de 26,25 punts).
Les determinacions de l'apartat K) es valoraran assignant 65 punts a la proposició que oferisca el major valor als terrenys. A les altres proposicions se'ls deduirà d'aquesta puntuació el 65% de la disminució percentual del valor oferit en cada proposició respecte de la major, amb un mínim d'1 punt (p. ex. oferta major valor dels terrenys d'origen 40 euros/m² 65 punts; una altra oferta valor 32 euros/m² representa una disminució de 8 sobre 40 equivalent al 20,00% de disminució percentual, per la qual cosa es dedueix el 65% de 20,00 igual a 13 punts amb la qual cosa la puntuació d'aquesta oferta serà de 52 punts).
Les determinacions de l'apartat M ) es valoraran en escala d'1 a 5 punts, seguint aquesta gradació: 5 òptim; 4 bo; 3 adequat; 2 poc adequat; 1 inadequat.
La puntuació de la proposició juridicoeconòmica serà la suma dels productes obtinguts (que quedarà compresa entre 1 i 100).
J) ADJUDICACIÓ CONNEXA O CONDICIONADA
No s'estableixen condicions addicionals d'adjudicació, al marge de la necessitat d'execució de les obres indicades amb anterioritat.
ANNEX II
Projecte d'urbanització - prescripcions mínimes
Estructura del document
Document núm. 1: memòria i annexos (inclourà un estudi de seguretat i salut).
Document núm. 2: Plànols.
Document núm. 3: plec de prescripcions tècniques particulars.
Document núm. 4: mesuraments i pressupost (estat de mesuraments, CP1, CP2, pressupost i resum).
Memòria
La classificació del contractista proposada haurà d'ajustar-se al que estableix l'article 36 del Reial Decret 1098/2001, de 12 d'octubre. Aquesta classificació justificada s'incorporarà preferiblement com a annex i, preceptivament, en el plec de prescripcions tècniques particulars.
Es proposarà la fórmula de revisió de preus segons el que estableix l'OC núm. 316/91 P i P, instrucció per a proposta i fixació de fórmules de revisió de preus. La fórmula triada es calcularà segons aquesta instrucció. Aquesta fórmula s'incorporarà preferiblement com a annex, justificada, i preceptivament en el plec de prescripcions tècniques particulars.
Haurà d'incloure's la declaració d'obra completa, el termini d'execució i anirà firmada pel tècnic redactor.
Annexos
S'inclourà l'annex de justificació del coeficient K de costos indirectes.
S'inclourà annex de justificació dels càlculs realitzats per a cada servei urbà (abastiment, sanejament, pluvials, xarxa d'alta tensió, xarxa de baixa tensió, enllumenat, reg, etc.).
S'incorporarà annex justificatiu del compliment de la normativa vigent en matèria d'accessibilitat al medi urbà.
S'haurà d'incloure annex de catàleg d'arbratge existent, així com plans de reubicació dels exemplars trasplantats.
Comptarà amb annex de control de qualitat i pla d'obres valorat i detallat.
Comptarà amb annex de gestió de residus.
S'inclourà annex d'alçament topogràfic de l'àmbit d'actuació. No s'admetrà la utilització de la topografia del Pla General i qualsevol altra volada no específica ni actualitzada. S'haurà de realitzar alçament topogràfic concret i específic de l'àmbit d'actuació amb corbes de nivell cada 0,5 metres.
S'inclourà un annex de demolicions i reposicions, així com un annex d'afeccions, en què es deixarà constància de les distintes servituds i afeccions sectorials en la seua documentació gràfica, i s'incorporaran escrits i informes elaborats per a la seua determinació, així com les autoritzacions que siguen procedents o, almenys, la sol·licitud d'aquestes.S'inclourà annex de connexions amb les xarxes d'infraestructures i serveis, on s'inclourà per a cada un d'ells còpia de les sol·licituds d'informe de disponibilitat i connexió, resposta a aquestes sol·licituds, documentació remesa per l'empresa o entitat, descripció de la solució tècnica de connexió, prescripcions tècniques enviades per l'empresa o entitat, documentació gràfica descriptiva de la solució i punt de connexió, propostes de convenis, etc.
Plànols
S'inclouran plànols de connexions a les xarxes existents d'abastiment, sanejament, pluvials, xarxa elèctrica, telefonia, etc.
S'inclourà pla de l'àmbit d'actuació en què es definirà aquest clarament. Aquest àmbit haurà d'aparéixer en tots els plans de planta general del projecte.
S'inclourà la base topogràfica obtinguda de l'alçament topogràfic realitzat en totes les plantes generals del projecte.
Les glorietes a executar en el sector comptaran amb malla antiherba, xarxa de reg per goteig i capa de graveta decorativa de 10 cm de grossària en colors variats i disseny definit. Els arbres que s'hi disposaran seran preferiblement autòctons i procedents de trasplantaments. S'evitarà la utilització del blanc en zones verdes.
Les voreres s'executaran amb llamborda prefabricada de formigó o paviment que el millore. Els rebaixos per a vianants s'executarà amb llambordes o llosetes 20x20x6 cm color roig acabat botons, o paviment que el millore.
En compliment de la normativa d'aplicació en matèria d'accessibilitat en el medi urbà es proposa el detall següent per a resoldre els rebaixos per a vianants en encreuaments:
El rastell a disposar serà de 100 cm de longitud en trams rectes i 50 cm de longitud en trams corbs.
S'hauran de preveure de forma completa les demolicions i reposicions de tanques i murs afectats per les obres. S'inclourà un plànol a aquest efecte. S'inclourà també plànol de vessaments de terres (tall del terreny natural amb els talussos de les plataformes projectades).
Les rases de connexions de sanejament es farciran amb formigó de protecció.
Les tapes de pous de registre i arquetes dels serveis públics comptaran amb inscripció específica (nom de servei i escut municipal), i comptaran amb l'aprovació prèvia dels serveis tècnics municipals. Les tapes de pou de registre comptaran amb sistema amortidor de soroll.
El farciment de les rases de sanejament sobre la capa d'arena de protecció i fins a la subbase del paquet de ferm s'executarà amb tot-u artificial compactat al 98% del PM.
No s'inclouran en el projecte les connexions d'aigua potable a parcel·la privada (sí a les públiques i dotacionals). Els plànols de la xarxa d'abastiment inclouran l'especejament de les peces especials.
Les lluminàries a disposar es detallaran en els plànols i s'hi inclourà una fotografia del model complet.
Es tindrà en compte el compliment quant a la xarxa de telecomunicacions de la disposició addicional cinquena del Pla General d'Ordenació Urbana. És a dir, es projectaran les conduccions específiques per a un segon operador, que podran estar en rasa compartida, duplicant les arquetes principals en interseccions i nucs.
Es definirà el port de l'arbratge en funció del perímetre del tronc, amb un mínim de 18 cm.
Tots els elements de mobiliari urbà (bancs i papereres) seran consensuats amb els serveis tècnics de l'Ajuntament, i es proposarà model específic o semblant en el projecte. Com a criteri general s'imposa l'acabament forja tipus oxiron color negre.
Els pals de la senyalització vertical es pintaran en color negre acabament forja oxiron i seran cilíndrics. Les plaques de senyalització seran de doble cos, i el color de la xapa posterior serà negre acabament forja oxiron.
S'inclouran places d'aparcament per a persones amb mobilitat reduïda, en un percentatge mínim, segons l'Ordre de juny del 2004, de la Conselleria de Territori i Habitatge, per la qual es desplega el Decret 39/2004.
Plec de prescripcions tècniques particulars
S'establirà en article propi l'obligatorietat del contractista de les obres de presentar de forma prèvia a l'inici de les obres pla d'assajos que serà revisat pels serveis tècnics municipals, valorat per un import mínim i equivalent a l'1% del PEM de les obres per a la seua aprovació, cost que anirà a càrrec de l'adjudicatari de les obres. S'inclouran també la fórmula de revisió de preus aplicable i la classificació del contractista, en articles específics. S'establirà específicament l'obligatorietat d'incorporar l'escut municipal i una llegenda del servei corresponent en les tapes de qualsevol tipus d'arquetes i pous, segons el model municipal.
Mesuraments i el pressupost
S'inclourà partida pressupostaria de terraplé amb material procedent de préstecs de sòl seleccionat en almenys 50 cm en tota la superfície de calçada. El grau de compactació no serà inferior al 95% PM.
Les rases de connexions de sanejament es farciran de formigó en massa.
El rastell serà de formigó prefabricat tipus 15x35x100 BICAPA en les rectes i de 50 cm de longitud en trams corbs. El rastell muntable serà de tipus 13x25x100 bicapa en rectes i de 50 cm de longitud en corbes.
El farciment de les rases que discórreguen sota calçada (sanejament, encreuaments de serveis, telefonia, etc.) s'executarà amb tot-u artificial compactat al 98% del PM des de la capa de protecció (ja siga d'arena o formigó) fins a la subbase del paquet de ferm.
En les partides de canonades d'abastiment s'inclourà la part proporcional corresponent a la neteja, proves i desinfecció d'aquestes.
En les partides de conduccions de sanejament i pluvials s'inclourà la part proporcional corresponent a la neteja i proves i inspecció amb cambra d'aquestes.
Els escocells en viari públic comptaran amb reixa de protecció de fosa o color negre acabament forja oxiron sobre marc. En el model d'escocell i reixeta s'indicarà Model segons criteri dels serveis tècnics municipals.
Les columnes d'enllumenat públic inclouran en la seua descripció pintades color acabament forja oxiron o semblant segons criteri dels serveis tècnics municipals. Les lluminàries inclouran en la seua descripció color negre mat, color i model segons criteri dels serveis tècnics municipals.
En les unitats d'obra dels senyals verticals s'inclourà el pal de tipus tubular, pintat color negre acabament forja oxiron o semblant, segons criteri dels serveis tècnics municipals. Els senyals seran de les dimensions especificades, de doble cos amb xapa posterior pintada color negre acabament forja oxiron o segons criteri dels serveis tècnics municipals.
Quant a mobiliari urbà, es proposarà el model específic indicat o semblant, a criteri dels serveis tècnics municipals.
Altres
S'inclourà partida econòmica en el pressupost suficient per a realitzar el tancament amb tipologia de malla simple torsió de totes les parcel·les resultants de la reparcel·lació. A aquest efecte s'inclourà el tancament de totes les parcel·les dotacionals (exclosos espais lliures i zones verdes) en tot el seu perímetre, fins i tot porta d'accés, així com el tancament de totes les illes d'ús lucratiu en tot el seu perímetre, incrementat en una estimació per al tancament intern de les illes segons s'establisca en la reparcel·lació, fins i tot part proporcional de portes d'accés.
En el plec de prescripcions tècniques particulars s'inclourà un article específic que incloga aquesta condició on s'indicarà que les obres de tancament de les parcel·les resultants de la reparcel·lació es faran de forma prèvia a la recepció de les obres per part de l'Ajuntament i després de presentar davant d'aquest el plànol d'alçament topogràfic de la urbanització executada i d'alçament de les illes i les parcel·les resultants, inclosa la superfície final, que servirà de base per a l'execució del tancament.
El ferm a executar en calçada es justificarà segons instrucció del Ministeri de Foment (IMD vehicles pesats). S'estudiarà i es proposarà la implantació de carril bici.
La glorieta sobre la antiga N-332 es projectarà de tipus convencional (no partida). Es pararà especial atenció a la canalització de les aigües d'escolament superficial (xarxa separativa) procedents del nord, obra de pas davall la glorieta i adequada canalització de les pluvials justificada per càlculs hidrològics i hidràulics.
El projecte es presentarà adjuntant-hi almenys una còpia en format A3 íntegra i enquadernada (text i plànols, que podran ser aquests últims reduccions directes de l'A1); s'hi adjuntarà disc compacte d'emmagatzemament de dades amb el contingut íntegre d'aquest en format PDF amb la marca Document en tramitació, en totes les pàgines, i protegit contra modificacions, així com declaració de l'exacta correspondència d'aquest amb el document en paper presentat.
De conformitat amb el que estableixen els articles 286.2, 447 i 447 del ROGTU contra aquestes bases podrà interposar-se amb caràcter potestatiu, recurs de reposició davant del Ple de l'Ajuntament en el termini d'un mes, comptador des de la inserció d'aquest anunci en el Diari Oficial de la Comunitat Valenciana. Així mateix, també es pot interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de la inserció d'aquest edicte en el Diari Oficial de la Comunitat Valenciana.
Cosa que faig pública als efectes oportuns.
La Vila Joiosa, 22 de desembre de 2010.- El regidor de Foment Econòmic i Sostenible: Jerónimo Lloret Selles.